Palais de Chaillot

Palais de Chaillot (Palác Chaillot) je stavba, ktorá sa nachádza na návrší Chaillot v Paríži v 16. obvode na námestí Place du Trocadéro-et-du-11-Novembre. Palác bol postavený ako výstavný pavilón pre svetovú výstavu roku 1937 namiesto bývalého Palais du Trocadéro. Dnes tu sídlia múzeá, divadlo a ďalšie kultúrne inštitúcie. Valné zhromaždenie OSN tu 10. decembra 1948 prijalo Všeobecnú deklaráciu ľudských práv. Z terasy je dobrý výhľad na Eiffelovú vežu, ktorá je odtadiaľ vzdialená cez 500 metrov. Medzi historické pamiatky bol palác zaradený 24. decembra 1980. Autormi stavby sú architekti a držitelia ceny Rímskej ceny Léon Azéma, Jacques Carlu a Louis-Hippolyte Boileau. Palác sa skladá z dvoch zaoblených krídiel okolo ústredného priestoru (Parvis des Libertés et des Droits de l'Homme – Námestie slobody a ľudských práv), ktoré sú otočené smerom k Seine. Galéria Referencie Iné projekty Commons ponúka multimediálne súbory na tému Palais de Chaillot Externé odkazy Oficiálny web Zdroj Tento článok je čiastočný alebo úplný preklad článku Palais de Chaillot na českej Wikipédii.